स्वामी आत्मानन्द
यह सुझाव दिया जाता है कि इस लेख या भाग का स्वामी आत्मानंद इंग्लिश मीडियम स्कूल के साथ विलय कर दिया जाए। (वार्ता) स्वामी आत्मानन्द (६ अक्टूबर १९२९ -- २७ अगस्त १९८९) रामकृष्ण मिशन के एक सन्त, समाजसुधारक तथा शिक्षाविद थे। उन्होंने वनवासियों के उत्थान के लिए नारायणपुर आश्रम में उच्च स्तरीय शिक्षा केंद्र की स्थापना की तथा रामकृष्ण परमहंस की भावधारा को छत्तीसगढ़ की धरा पर साकार किया। छत्तीसगढ़ सरकार ने जिला मुख्यालयों और विकासखंडों में 'स्वामी आत्मानन्द स्कूल योजना' की शुरुआत की है जिससे गरीब और दूरस्थ क्षेत्रों के बच्चों को गुणवत्तापूर्ण शिक्षा के साथ आगे बढ़ने के सभी अवसर उपलब्ध हो सकें। इनके अथक प्रयासों से रायपुर स्थित विवेकानन्द आश्रम की स्थापना की गई जो आज भी है। इसी आश्रम के वे पहले सचिव थे।